પાલઘરમાં રહેતો અને બિલ્ડિંગના કામકાજનો કૉન્ટ્રૅક્ટ લેતો ૪૫ વર્ષનો હરિશ્ચંદ્ર પવાર રવિવારે સાંજે દાદર-દહાણુ મેમુ પકડવા દાદરના પ્લૅટફૉર્મ-નંબર ૭ પર ઊભો હતો. એ વખતે એ પ્લૅટફૉર્મ પર એક કપલ ઊભું હતું એનો તે મોબાઇલમાં ફોટો પાડી રહ્યો હતો. જોકે કપલે એ વિશે ઑબ્જેક્શન ઉઠાવ્યું અને મેમુમાં ચડ્યા બાદ એમાંના યુવકે હરિશ્ચંદ્રને મુક્કા મારતાં તે સીટ પરથી નીચે ગબડી ગયો હતો. અંધેરી આવતાં તેની હાલત ખરાબ થવા માંડી હતી અને પાલઘર આવતાં તે મૃત્યુ પામ્યો હતો.